मध्यम गति से चलेगा कुनाल गांव में प्री हड़प्पाकालीन जगह की खुदाई का काम
गांवकुनाल में पुरातत्व विभाग द्वारा पुरातत्व उत्खनन शिविर में प्री हड़प्पाकालीन स्थल की खुदाई का काम मध्यम गति से किया जाएगा ताकि खुदाई के दौरान वहां से मिलने वाले किसी भी अवशेष को क्षति पहुंचे और उन्हें सुरक्षित बाहर निकाला जा सके। अभी इस जगह पर हरियाणा पुरातत्व विभाग डिर्पाटमेंट ऑफ आर्केलॉजी एंड म्यूजियम हरियाणा चंडीगढ की टीमें काम कर रही हैं। रविवार को इस जगह पर इंडियन ऑरकोलोजी सोसायटी नई दिल्ली नेशनल म्यूजियम की टीमें भी खुदाई में सहयोग करेंगी। टीम रविवार शाम तक कुनाल में पहुंचेंगी।
विभाग ने प्री हड़प्पाकालीन सभ्यता के अवशेषों को सुरक्षित तरीके से निकालने के लिए मध्यम गति से काम करने का निर्णय लिया है। बाकायदा इसकी जानकारी वहां के मजदूरों को भी दी गई है। अभी काम 31 मार्च तक करने का लक्ष्य रखा गया है, लेकिन इसे अप्रैल महीने तक बढाने पर भी विचार किया जा रहा है। उपायुक्त एनके साेलंकी ने बताया कि इस जगह पर प्री हड़प्पाकालीन सभ्यता के कुछ सबूत मिले हैं, जो कि करीब 6 हजार साल पुरानी सभ्यता है। प्री हड़प्पाकालीन सभ्यता के साथ-साथ हड़प्पाकालीन सभ्यता के भी कुछ अवशेष है। राष्ट्रीय संग्रहालय के महानिदेशक डॉ. बीआर मनी भारतीय पुरातत्व समिति की देखरेख में यह कार्य किया जा रहा है। पुरातत्व विभाग का मानना है कि दोनों ही सभ्यताओं के लोग यहां बस्तियां बनाकर रहे हैं। साइट सेंटर पर पोर्टरी यार्ड से बॉक्स बनाए गए हैं, जिन्हें जमीन पर लीपकर सफेद रंग के चूने से अलग अलग स्थान निर्धारित किए हैं। इस जगह से खुदाई के दौरान जो भी सामान मिलेगा, उसे पोर्टरी यार्ड में रखा जाएगा, ताकि वहां से मिलने वाले अवशेष आपस में मिले ना। हर यार्ड में मिलने वाले सामान का नाम, ईस्वी, सभ्यता, संख्या के बारे में लिखा जाएगा।
बारीकी से किया जा रहा है काम: चालिया
पुरातत्वविभाग हरियाणा के आॅरकोलोजिस्ट एवं कैंप इंचार्ज एसएस चालिया ने बताया कि काम काफी बारीकी से किया जा रहा है। अभी तक दो दिनों की खुदाई में कुछ ही अवशेष मिले हैं। रविवार को दिल्ली से टीम रही है। मजदूरों को भी आवश्यक निर्देश जारी किए गए हैं।
awa_Deva hin_Deva hin_Deva hin_Deva hin_Deva